paragraph_text: No, nakon Daimler-Benzove kupnje Chryslera i nastanka koncerna DaimlerChrysler, Plymouth osim Prowlera nije imao nijedan originalni model, jer su svi ostali zapravo bili Dodgeovi s drugom značkom i imenima, što je na kraju rezultiralo odlukom koncerna da 2001. ugasi marku. PT Cruiser se tada počeo proizvoditi pod Chryslerovom značkom, koju su dobili i Prowler, čija je proizvodnja prestala 2002., te Voyager, koji je odmah predstavljen u novoj generaciji.